Diari Oficial de la Generalitat Valenciana


Sumari del DOGV 1624, del 18-09-1991 (1991/822622)

RESOLUCIÓ d'11 de setembre de 1991, del Director General d'Ordenació i Innovació Educativa, per la qual es convoquen els Premis Extraordinaris de Batxillerat de la Comunitat Valenciana per a alumnes que hagen finalitzat els seus estudis de Batxillerat corresponents al curs 1990-1991.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1624

Data del DOGV
:   18-09-1991

Secció del DOGV
:   ALTRES DISPOSICIONS

Número del document
:   1991/822622


Data del document
:   11-09-1991

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

Resolució d'11 de setembre de 1991, del Director General d'Ordenació i Innovació Educativa, per la qual es convoquen els Premis Extraordinaris de Batxillerat de la Comunitat Valenciana per a alumnes que hagen finalitzat els seus estudis de Batxillerat corresponents al curs 1990-1991.  
L'Ordre de 20 de febrer de 1990, del Conseller de Cultura, Educació i Ciència (DOGV del dia 4 d'abril, correcció d'errades en DOGV del dia 10 d'agost de 1990), per la qual s'estableixen els requisits i el procediment per a la concessió dels Premis Extraordinaris de Batxillerat de la Comunitat Valenciana disposa en l'apartat quart que, anualment, la Direcció General d'Ordenació i Innovació Educativa convocarà els premis regulats en aquesta ordre.  
En compliment de la disposició citada, resolc:  
Article primer  
Es convoquen els Premis Extraordinaris de Batxillerat de la Comunitat Valenciana, corresponents al curs 1990/91.  
Article segon  
1. Podran optar al premi extraordinari els alumnes que hagen finalitzar els seus estudis de Batxillerat Unificat i Polivalent en el curs 1990/91 i que tinguen una mitjana resultant de les qualificacions obtingudes en els tres cursos de BUP igual o superior a 8'5 punts.  
2. La qualificació mitjana s'obtindrà tenint en compte totes les matèries cursades per l'alumne, tant les comunes com les optatives, tret de les que tinguen caràcter voluntari. A les qualificacions se'ls assignarà el valor numèric següent:  
Suficient: 5,5 punts.  
Bé: 6,5 punts.  
Notable: 7,5 punts.  
Excel·lent: 9 punts.  
Article tercer  
1. En cada província es podrà concedir un premi extraordinari de Batxillerat per cada 1.000 alumnes, o fracció superior a 500, matriculats en tercer curs de Batxillerat Unificat i Polivalent en el curs acadèmic 1990/91. Si en una província el nombre d'alumnes matriculats en tercer curs és inferior a 500, es podrà concedir un premi extraordinari.  
2. Als efectes previstos en el paràgraf anterior es tindran en compte tant els alumnes de centres públics com de centres privats i els alumnes matriculats en la modalitat d'ensenyament a distància.  
Article quart   
1. Els alumnes que, reunint els requisits establerts en l'apartat anterior, vulguen optar al premi extraordinari, s'hauran d'inscriure a l'institut de batxillerat en què es trobe el seu expedient acadèmic.  
2. El termini d'inscripció dels alumnes que concòrreguen a aquests premis serà de vint dies hàbils comptadors a partir de la data de publicació d'aquesta convocatòria en el Diari Oficial de la Generalitat Valenciana.  
3. Els alumnes i els secretaris dels centres respectius hauran d'omplir per duplicat el model d'inscripció que s'inclou com a annex a aquesta resolució.  
4. Quan haurà finalitzat el termini d'inscripció, i dins dels dos dies hàbils següents, els secretaris dels instituts de batxillerat trametran als serveis territorials corresponents els models d'inscripció que s'hi hagen presentat. L'altre exemplar d'aquests models s'arxivarà a la secretaria del centre.  
Article cinquè   
Les proves es realitzaran el 19 de novembre de 1991 als locals que habiliten amb aquest fi els directors territorials, els quals ho comunicaran, amb antelació suficient, a tots els centres de Batxillerat implicats del seu àmbit territorial.  
Article sisé  
1. Els tribunals encarregats d'efectuar les proves estaran formats per funcionaris de la Conselleria de Cultura, Educació i Ciència que exercesquen la funció inspectora i per professors d'Educació Secundària especialistes en cada una de les matèries que formen la prova.  
2. Seran designats en cada província pel director territorial corresponent, que nomenarà els qui hauran d'actuar com a president i com a secretari del tribunal.  
Article setè  
Els alumnes que obtinguen premi extraordinari podran optar al Premi Nacional de Batxillerat que anualment convoca el Ministeri d'Educació i Ciència.  
Article vuité  
Abans de la realització de les proves de concessió d'aquests premis, la Direcció General d'Ordenació i Innovació Educativa dictarà les instruccions necessàries per al seu desplegament.  
Article novè  
Aquesta resolució entrarà en vigor l?endemà de la publicació en el Diari Oficial de la Generalitat Valenciana.  
València, 11 de setembre de 1991.   
El Director General d'Ordenació i Innovació Educativa: Baltasar Vives i Moncho.  
ANNEX  
Premis Extraordinaris de Batxillerat  
de la Comunitat Valenciana  
Cognoms i nom   
Data de naixement localitat   
província adreça: carrer   
localitat telèfon centre(s) en què ha cursat  
estudis idioma estranger cursat   
assignatures optatives cursades   
Vol participar en les proves per a l?obtenció dels Premis Extraordinaris de Batxillerat de la Comunitat Valenciana, convocats per Resolució d'l1 de setembre de 1991.  
 , de de 1991  
Sr. Director Territorial de Cultura i Educació d.   
El Secretari/la Secretària de l?Institut de Batxillerat de   
CERTIFICA que l?alumne/l?alumna ha assolit una nota mitjana d punts en les   
qualificacions obtingudes en els tres cursos de BUP, per la qual cosa té els requisits establerts en l?Ordre de 20 de febrer de 1990 (DOGV del dia 4 d?abril i correcció d?errades en DOGV del dia 10 d?agost), per a participar en les proves per a l?obtenció dels Premis Extraordinaris de Batxillerat de la Comunitat Valenciana.   
 , de de 1991  
(Firma i segell del centre)  
Signat: